Source: http://www.bihon.ro/spadasinii-vor-din-nou-titlurile-nationale--/news-20100923-09172427
Timestamp: 2017-11-25 09:38:40+00:00

Document:
Spadasinii vor din nou titlurile nationale - BIHON
Spadasinii vor din nou titlurile nationale
23. septembrie 2010 07:20
La Predeal vor începe vineri etapele individuale ale CN individual şi Superligii Naţionale de spadă.
CSM Oradea (antrenor emerit Nicolae Ille) vizează, la fel ca în ultimii ani, cucerirea titlurilor naţionale, atât la individual cât şi pe echipe. În proba individuală, clubul orădean are şase sportivi calificaţi pe tabloul final: Nyisztor Csáki Alexandru, Arkosi Bertalan, Radu Andrei, Andrei Timoce, Tardi Otto şi Tardi Zoltán. Nyisztor Csáki Alexandru este campionul ultimelor cinci ediţii, vizând acum al şaselea titlu national. Hegemonia orădeană este şi mai pregnantă în Superligă, unde Crişul iar apoi CS Municipal au cucerit şase titluri de campioană a ţării. Spre deosebire de ediţiile anterioare, CSM Oradea are acum două echipe înscrise în competiţie, CSM I şi II. Acestea se află pe locurile II, respectiv III înaintea turneului final al Superligii, după CS Satu Mare.
„Sătmărenii ne-au surprins în primul turneu, având un spadasin maghiar în echipă. Acum suntem însă pregătiţi să ne revanşăm şi să luăm din nou titlul”, ne-a declarat antrenorul Nicolae Ille. Componenţa celor două echipe orădene este: CSM I – Nyisztor Csáki Alexandru, Arkosi Bertalan, Radu Andrei, Andrei Timoce; CSM II – Tardi Otto, Tardi Zoltán, Tardi Zsolt, Denis Olar, Csordás Robert.
Taguri: csm oradea, scrima, spada, titlu national

References: CSM 
 CSM 
 CSM 
 CSM 
 CSM 
 csm